# Βικιπαίδεια:Πολιτική προσωπικών δεδομένων

### Από τη Βικιπαίδεια, την ελεύθερη εγκυκλοπαίδεια

Αυτή η έκδοση της πολιτικής προστασίας προσωπικών δεδομένων εγκρίθηκε από το Διοικητικό Συμβούλιο τον Ιούνιο του 2006. Η επίσημη ημερομηνία της αλλαγής είναι η 1η Ιουλίου σύμφωνα με την απόφαση του Συμβουλίου.

Σχόλια και προτάσεις για αλλαγές μπορούν να γίνουν στην σελίδα συζήτησης στο Meta.

## Σύνοψη

Αν μόνο διαβάζετε τους ιστότοπους των έργων του Wikimedia, δεν συλλέγεται καμμία επιπλέον πληροφορία από αυτές που συλλέγονται τυπικά στα αρχεία των διακομιστών γενικά.

Αν συνεισφέρετε στα έργα του Wikimedia, δημοσιεύετε δημόσια κάθε λέξη που που εισάγετε. Αν γράψετε κάτι, θεωρήστε ότι θα διατηρηθεί για πάντα. Αυτό περιλαμβάνει άρθρα, σελίδες χρηστών και σελίδες συζητήσεων. Κάποιες περιορισμένες εξαιρέσεις περιγράφονται παρακάτω.

## Δημοσιεύοντας στο wiki και δημόσιες πληροφορίες

Απλώς επισκεπτόμενοι τον ιστότοπο δεν εκθέτετε την ταυτότητά σας δημόσια (αλλά δείτε το ιδιωτικό αρχείο παρακάτω).

Όταν επεξεργάζεστε μια σελίδα στο wiki, δημοσιεύετε ένα έγγραφο. Αυτό είναι μια δημόσια πράξη, και ταυτοποιείστε δημόσια μ'αυτήν την επεξεργασία ως ο συγγραφέας της.

### Ταυτοποίηση ενός συγγραφέα

Όταν δημοσιεύετε μια σελίδα στο wiki, μπορεί να είστε συνδεδεμένος ή όχι.

Αν είστε συνδεδεμένος, θα ταυτοποιηθείτε με το όνομα χρήστη σας. Αυτό μπορεί να είναι το πραγματικό σας όνομα αν το επιλέξετε, ή μπορεί να επιλέξετε να δημοσιεύετε κάτω από ένα ψευδώνυμο, οποιοδήποτε όνομα χρήστη επιλέξατε όταν δημιουργήσατε τον λογαριασμό σας.

Αν δεν έχετε συνδεθεί, θα ταυτοποιηθείτε με τη δικτυακή διεύθυνση IP σας. Αυτή είναι μια σειρά τεσσάρων αριθμών που ξεχωρίζει κάθε διεύθυνση του διαδικτύου από όπου επικοινωνείτε με το wiki. Ανάλογα με την σύνδεσή σας, αυτός ο αριθμός μπορεί να είναι ανιχνεύσιμος μόνο έως ένα μεγάλο πάροχο δικτυακών υπηρεσιών, ή ειδικότερα το σχολείο σας, την περιοχή που εργάζεστε ή κατοικείτε. Είναι πιθανό η πηγή αυτής της διεύθυνσης IP να μπορεί να χρησιμοποιηθεί σε συνδυασμό με άλλα ενδιαφέροντα που εκφράζετε ως υπονοούμενα ή σαφώς κατά την επεξεργασία άρθρων ώστε να ταυτοποιηθείτε ακόμη και ως άτομα.

Μπορεί να είναι δύσκολο ή εύκολο για έναν ενδιαφερόμενο ιδιώτη να συνδέσει την δικτυακή διεύθυνση IP σας με την πραγματική σας ταυτότητα. Συνεπώς αν είστε ιδιαίτερα ανήσυχος για την ιδιωτικότητά σας, πιθανόν να θέλετε να συνδέεστε και να δημοσιεύετε με ένα ψευδώνυμο.

Όταν χρησιμοποιείτε ψευδώνυμο, η διεύθυνση IP σας δεν θα είναι διαθέσιμη στο κοινό εκτός από περιπτώσης κατάχρησης, συμπεριλαμβαμένου του βανδαλισμού μιας σελίδας wiki από εσάς ή άλλο χρήση με την ίδια διεύθυνση IP. Σε όλες τις περιπτώσεις η διεύθυνση IP θα αποθηκεύεται στους διακομιστές του wiki. Έτσι θα είναι διαθέσιμη μόνο στους προγραμματιστές και συντηρητές των διακομιστών του Wikimedia, και σε χρήστες στους οποίους έχει δωθεί πρόσβαση CheckUser. Η διεύθυνση IP σας, και η σχέσης της με οποιαδήποτε ονόματα χρήστη που την χρησιμοποιούν μπορεί να διατεθεί κάτω από συγκεκριμένες περιστάσεις (δείτε παρακάτω).

Αν χρησιμοποιείτε τον διακομιστή αλληλογραφίας μιας εταιρίας από το σπίτι ή συνδέεστε απομακρυσμένα και χρησιμοποιείτε μια DSL ή μόνιμη σύνδεση στο διαδίκτυο, είναι πιθανόν εύκολο για τον εργοδότη να αναγνωρίσει την διεύθυνση IP σας και να βρει όλες τις συνεισφορές σας στα έργα του Wikimedia με αυτή την IP. Το να χρησιμοποιείτε ένα όνομα χρήστη είναι ο καλύτερος τρόπος να διατηρήσετε την ανωνυμία σας σ'αυτήν την περίπτωση. Ωστόσο, να θυμάστε να αποσυνδέεστε μετά την χρήση του ψευδώνυμου ώστε να μην είναι δυνατό σε άλλους να χρησιμοποιήσουν το λογαριασμό σας.

### Cookies

Το wiki θα σας στέλνει ένα προσωρινό cookie συνόδου επικοινωνίας (PHPSESSID) όποτε επισκέπτεστε τον ιστότοπο. Αν δεν έχετε ποτέ σκοπό να συνδεθείτε μπορείτε να αρνηθείτε αυτό το cookie, αλλά δεν μπορείτε να συνδεθείτε χωρίς αυτό. Θα διαγραφεί όταν κλείσετε την σύνοδο του browser σας.

Περισσότερα cookies μπορεί να οριστούν όταν συνδεθείτε, ώστε να αποφευχθεί να πληκτρολογήσετε το όνομα χρήστη σας (ή προαιρετικά τον κωδικό) στην επόμενη επίσκεψή σας. Αυτά διαρκούν μέχρι 30 ημέρες. Μπορείτε να καθαρίσετε αυτά τα cookies μετά την χρήση αν χρησιμοποιείτε ένα δημόσια προσβάσιμο υπολογιστή και δεν θέλετε να εκθέσετε το όνομα χρήστη σας στους μελλοντικούς χρήστες του υπολογιστή. (Αν είναι έτσι, καθαρίστε επίσης και την προσωρινή μνήμη του browser σας.)

### Κωδικοί

Πολλές πλευρές της αλληλεπίδρασης της κοινότητας στα εγχειρήματα του Wikimedia εξαρτώνται από την υπόληψη και τον σεβασμό που συγκροτείται σύμφωνα με το ιστορικό εκτιμώμενων συνεισφορών. Οι κωδικοί χρήστη (password) είναι η μόνη εγγύηση ακεραιότητας του ιστορικού επεξεργασίας ενός χρήστη. Όλοι οι χρήστες προτρέπονται να επιλέξουν ισχυρούς κωδικούς και να μην τους κοινοποιούν σε άλλους. Κανείς δεν πρέπει εν γνώση του να εκθέτει τον κωδικό ενός άλλου χρήστη δημόσια είτε άμεσα είτε έμμεσα.

## Iδιωτικό αρχείο

Κάθε φορά που επισκέπτεστε ένα ιστότοπο, στέλνετε αρκετές πληροφορίες στον διακομιστή. Οι περισσότεροι διακομιστές συνήθως διατηρούν αρχεία πρόσβασης με μέρος αυτών των πληροφοριών, που μπορούν να χρησιμοποιηθούν για την εξαγωγή μιας συνολικής εικόνας του ποιες σελίδες είναι δημοφιλείς, ποιοί άλλοι ιστότοποι συνδέουν προς αυτόν, και ποιούς browsers χρησιμοποιούν οι επισκέπτες. Δεν είναι πρόθεση των εγχειρημάτων του Wikimedia να χρησιμοποιηθούν αυτές οι πληροφορίες για την ανίχνευση νόμιμων χρηστών.

Αυτά τα αρχεία χρησιμοποιούνται για την παραγωγή των σελίδων με τα στατιστικά του ιστότοπου· οι ακατέργαστες πληροφορίες δεν δίδονται δημόσια, και κανονικά διαγράφονται μετά από δύο εβδομάδες.

Αυτό είναι ένα δείγμα του τι καταγράφεται για την εμφάνιση μιας σελίδας:

    64.164.82.142 - - [21/Oct/2003:02:03:19 +0000]
    "GET /wiki/draft_privacy_policy HTTP/1.1" 200 18084
    "http://en.wikipedia.org/wiki/Wikimedia_projects:Village_pump"
    "Mozilla/5.0 (Macintosh; U; PPC Mac OS X; en-us) AppleWebKit/85.7 (KHTML, like Gecko) Safari/85.5"

Οι πληροφορίες του αρχείου μπορεί να εξεταστούν από προγραμματιστές κατά την επίλυση τεχνικών προβλημάτων, για την ανίχνευση μηχανών αναζήτησης που δε λειτουργούν σωστά και προκαλούν δυσκολίες στον ιστότοπο, ή πολύ σπάνια για να συσχετίσουν ονόματα χρήστη και δικτυακές διευθύνσεις από κάποιες επεξεργασίες για να ερευνήσουν κατάχρηση του wiki.

### Πολιτική διάθεσης πληροφοριών που προέρχονται από τα αρχεία

Είναι πολιτική του Wikimedia ότι πληροφορίες ταυτοποίησης ιδιωτών που συλλέγονται στα αρχεία καταγραφών των διακομιστών, ή ως καταγραφές στην βάση δεδομένων μέσω της λειτουργίας CheckUser, θα διατίθενται από τους προγραμματιστές/διαχειριστές των διακομιστών ή χρήστες που έχουν πρόσβαση CheckUser, στις ακόλουθες περιπτώσεις:

1. Σε ανταπόκριση έγκυρης κλήτευσης ή άλλης υποχρεωτικής αίτησης από υπηρεσίες επιβολής του νόμου
2. Με άδεια από τον σχετιζόμενο χρήστη
3. Στην πρόεδρο του Ιδρύματος Wikimedia, τους νομικούς συμβούλους, ή τους εξουσιοδοτημένους από αυτήν, όταν είναι απαραίτητο για την διερεύνηση παραπόνων κατάχρησης.
4. Όταν οι πληροφορίες αναφέρονται σε εμφανίσεις σελίδων που αιτήθηκαν από ένα αυτόματο πρόγραμμα (spider ή bot) και η διάθεσή τους είναι απαραίτητη την κατάδειξη ή επίλυση τεχνικών προβλημάτων.
5. Όταν ένας χρήστης βανδαλίζει άρθρα ή επίμονα συμπεριφέρεται με αποδιοργανωτικό τρόπο, πληροφορίες μπορεί να δοθούν σε βοήθεια εφαρμογής φραγής σε πεδία IP ή σε βοήθεια τεκμηρίωσης παραπόνων προς σχετικό πάροχο υπηρεσιών διαδικτύου.
6. Όταν είναι εύλογα απαραίτητο για την προστασία των δικαιωμάτων, ιδιοκτησίας ή ασφάλειας του Ιδρύματος Wikimedia, των χρηστών του ή του κοινού.

Η πολιτική του Wikimedia δεν επιτρέπει δημόσια διάθεση τέτοιων πληροφοριών κάτω από οποιεσδήποτε συνθήκες, εκτός από τις παραπάνω.

## Διάθεση πληροφοριών σε τρίτους

Εκτός αν διευκρινίζεται διαφορετικά, όλα τα κείμενα που συνεισφέρονται στα εγχειρήματα του Wikimedia είναι διαθέσιμα για επανάχρηση υπό τους όρους της άδειας χρήσης GFDL, εκτός από τα Wikinews, όπου τα κείμενα είναι διαθέσιμα υπό μια άδεια χρήσης Creative Commons.

Το Wikimedia δεν θα πουλήσει ή κοινοποιήσει ιδιωτικές πληροφορίες, όπως διευθύνσεις ηλεκτρονικής αλληλογραφίας, σε τρίτους, εκτός αν συμφωνείτε να διαθέσετε αυτές τις πληροφορίες, ή αν είναι απαραίτητο από το νόμο να διατεθούν οι πληροφορίες.

## Ασφάλεια πληροφοριών

Το Ίδρυμα Wikimedia δεν εγγυάται μη εξουσιοδοτημένη πρόσβαση στις πληροφορίες που διαθέτετε. Αυτές οι πληροφορίες είναι διαθέσιμες σε όλους τους προγραμματιστές με πρόσβαση στους διακομιστές. Ενας ατελής κατάλογος αυτών των ατόμων μπορεί να βρεθεί στον κατάλογο προγραμματιστών.

## Ηλεκτρονικό ταχυδρομείο, λίστες ταχυδρομείου και IRC

### Ηλεκτρονικό ταχυδρομείο

Μπορείτε να καταχωρήσετε την διεύθυνση ηλεκτρονικού ταχυδρομείου σας (e-mail) στις Προτιμήσεις σας και επιτρέψετε σε άλλους συνδεμένους χρήστης να σας στείλουν μήνυμα μέσω του wiki. Η διεύθυνσή σας δεν θα τους αποκαλυφθεί εκτός αν τους απαντήσετε, ή πιθανών αν το μήνυμα αναπηδήσει. Η διεύθυνση ηλεκτρονικού ταχυδρομείου μπορεί να χρησιμοποιηθεί από το Ίδρυμα Wikimedia για να επικοινωνήσει με χρήστες σε μια ευρεία κλίμακα.

Αν δεν καταχωρήσετε μια διεύθυνση ηλεκτρονικού ταχυδρομείου, δεν θα μπορείτε να αρχικοποιήσετε τον κωδικό πρόσβασης (password) αν τον ξεχάσετε. Ωστόσο, μπορείτε να επικοινωνήσετε με ένα από τους διαχειριστές των διακομιστών του Wikimedia για να καταχωρήσει μια νέα διεύθυνση ηλεκτρονικού ταχυδρομείου στις προτιμήσεις σας.

Μπορείτε να αφαιρέσετε την διεύθυνση ηλεκτρονικού ταχυδρομείου σας από τις προτιμήσεις σας οποιαδήποτε στιγμή προκειμένου να μην χρησιμοποιηθεί.

### Λίστες ταχυδρομείου

Αν εγγραφείτε συνδρομητής σε μια από τις λίστες ταχυδρομείου του εγχειρήματος, η διεύθυνσή σας θα εκτεθεί σε κάθε άλλο συνδρομητή. Τα αρχεία των περισσότερων λιστών ταχυδρομείου του Wikimedia είναι δημόσια, και η διεύθυνσή σας είναι πιθανό να βρεθεί παρατιθέμενη στα μηνύματα. Τα αρχεία των λιστών αρχειοθετούνται επίσης απο το Gmane και άλλες υπηρεσίες. Μηνύματα συνήθως δεν διαγράφονται ή τροποποιούνται, αλλά αυτό μπορεί να γίνει σε εξαιρετικές περιπτώσεις.

### Ηλεκτρονικό ταχυδρομείο πληροφοριών

Ορισμένες διευθύνσεις ηλεκτρονικού ταχυδρομείου (δείτε παρακάτω) μπορεί να προωθούν μηνύματα σε μια ομάδα εθελοντών έμπιστων από το Ίδρυμα να χρησιμοποιούν ένα σύστημα δελτίων όπως το OTRS να τα διαβάζουν και να τα απαντούν. Τα μηνύματα που στέλνονται στο σύστημα δεν είναι δημόσια ορατά, αλλά είναι ορατά σε αυτή την ομάδα εθελοντών του Wikimedia. Στέλνοντας ένα ηλεκτρονικό μήνυμα σε μια από αυτές τις διευθύνσεις, η ηλεκτρονική σας διεύθυνση μπορεί αν γίνει γνωστή εντός αυτής της ομάδας. Το σύστημα δελτίων μπορεί να συζητήσει τα περιεχόμενα των μηνυμάτων σας με άλλους συνεισφέροντες προκειμένου να απαντηθεί με τον καλύτερο τρόπο το αίτημά σας.

Διευθύνσεις που οδηγούν στο σύστημα δελτίων περιλαμβάνουν:

- info-de AT wikipedia DOT org
- info-el AT wikipedia DOT org
- info-en AT wikipedia DOT org
- info-es AT wikipedia DOT org
- info-fr AT wikipedia DOT org
- info-it AT wikipedia DOT org
- info-nl AT wikipedia DOT org
- info-pl AT wikipedia DOT org

Μηνύματα στο board AT wikimedia DOT org ή σε άλλα προσωπικές διευθύνσεις μελών του συμβουλίου μπορεί επίσης να προωθηθούν στην ομάδα OTRS.

### IRC

Τα κανάλια IRC δεν είναι επίσημα μέρος του Wikimedia. Συμμετέχοντας σε ένα κανάλι IRC, η διεύθυνση IP σας μπορεί να εκτεθεί σε άλλους συμμετέχοντες. Διάφορα κανάλια έχουν διαφορετικές πολιτικές στο αν αρχεία καταγραφών μπορεί να δημοσιεύονται.

## Πληροφορίες χρήστη

Πληροφορίες για χρήστες, όπως οι ώρες κατά τις οποίες συνεισέφεραν και ο αριθμός των συνεισφορών τους είναι δημόσια διαθέσιμες μέσω των κατάλογων "συνεισφορών χρήστη", και παραγόμενες φόρμες δημοσιευμένες από άλλους χρήστες.

### Διαγραφή λογαριασμών χρηστών

Άπαξ και δημιουργηθούν, οι λογαριασμοί χρηστών δεν είναι δυνατό να διαγραφούν. Μπορεί να είναι δυνατό ένα όνομα χρήστη να αλλάξει (αναλόγως των πολιτικών του τοπικού σας wiki και τον αριθμό των συνεισφορών που έχετε). Το Ίδρυμα Wikimedia δεν εγγυάται ότι ένα όνομα θα αλλάξει κατ'όπιν αίτησης.

Το αν συγκεκριμένες πληροφορίες χρήστη θα διαγραφούν εξαρτάται από τις πολιτικές διαγραφής του εγχειρήματους που περιλαμβάνει τις πληροφορίες.

## Διαγραφή περιεχομένου

Η αφαίρεση κειμένου από εγχειρήματα του Wikimedia δεν το διαγράφει μόνιμα. Σε κανονικά άρθρα, οποιοσδήποτε μπορεί να κοιτάξει σε μια προηγούμενη έκδοση και να δει τι υπήρχε. Αν ένα άρθρο "διαγραφεί", οποιοσδήποτε χρήστης με δικαιώματα "διαχειριστή" σε εκείνο το wiki, δηλαδή οποιοσδήποτε είναι έμπιστος στο να μην καταχραστεί την ευχέρεια διαγραφής, μπορεί να δει τι έχει διαγραφεί. Πληροφορίες μπορεί να διαγραφούν μόνιμα από ανθρώπους με πρόσβαση στους διακομιστές, αλλά αυτό δεν εγγυάται ότι θα πραγματοποιηθεί εκτός σε απάντηση νομικής πράξης.

Ανακτήθηκε από "http://el.wikipedia.org../../../%CF%80/%CE%BF/%CE%BB/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%A0%CE%BF%CE%BB%CE%B9%CF%84%CE%B9%CE%BA%CE%AE_%CF%80%CF%81%CE%BF%CF%83%CF%89%CF%80%CE%B9%CE%BA%CF%8E%CE%BD_%CE%B4%CE%B5%CE%B4%CE%BF%CE%BC%CE%AD%CE%BD%CF%89%CE%BD_14e8.html"

Κατηγορία: Πολιτική Βικιπαίδειας

##### Views

- Σχετικά με
- Συζήτηση
- Τελευταία έκδοση

##### Αναζήτηση